Paġna IL-BORD ĠENERALI TAL-BORD EWROPEW DWAR IR-RISKJU SISTEMIKU, Wara li kkunsidra t-Trattat dwar il-Funzjonament tal-Unjoni Ewropea, Fit-Taqsima 2.3.3 tar-Rakkomandazzjoni BERS/2014/1, id-destinatarji huma mitluba jibagħtu rapporti li jispjegaw il-miżuri li huma ħadu biex jikkonformaw mar-Rakkomandazzjoni kull tliet snin u, għalhekk, it-tieni rapport minn kull destinatarju għandu jintbagħat lill-BERS, lill-Kunsill u lill-Kummissjoni sat-30 ta' Ġunju 2019. Madankollu, sabiex jingħata żmien biżżejjed lil dawk id-destinatarji biex jindirizzaw, fejn applikabbli, is-sejbiet tal-ewwel valutazzjoni tal-konformità dwar l-implimentazzjoni tar-Rakkomandazzjoni BERS/2014/1, id-data għas-sottomissjoni tat-tieni rapport għandha tiġi ddifferita b'sena. Wara s-sottomissjoni minn kull awtorità relevanti tal-ewwel rapport tagħha dwar l-azzjonijiet meħuda b'risposta għar-Rakkomandazzjoni BERS/2015/2, il-valutazzjoni tal-konformità dwar l-implimentazzjoni tar-Rakkomandazzjoni għadha għaddejja. Għalhekk, id-data għas-sottomissjoni tat-tieni rapport għandha tiġi ddifferita b'sena. Din id-Deċizjoni hija intiża biss biex tiddifferixxi, b'sena, id-data tat-30 ta' Ġunju 2019 għas-sottomissjoni mid-destinatarji u l-awtoritajiet relevanti, kif applikabbli, tat-tieni rapporti tagħhom dwar l-azzjonijiet u l-miżuri meħuda b'risposta għar-Rakkomandazzjoni BERS/2014/1 u r-Rakkomandazzjoni BERS/2015/2, rispettivament, jew ġustifikazzjoni adegwata ta' kwalunkwe nuqqas ta' azzjoni. ADOTTA DIN ID-DEĊIŻJONI: Id-data tat-30 ta' Ġunju 2019 għas-sottomissjoni minn kull destinatarju tar-Rakkomandazjoni BERS/2014/1 tat-tieni rapport tagħhom li jispjega l-miżuri li ħadu biex biex jikkonformaw ma' dik ir-Rakkomandazzjoni, jew biex jiġġustifikaw b'mod adegwat kwalunkwe nuqqas ta' azzjoni, għandha tiġi ddifferita b'sena, sat-30 ta' Ġunju 2020. Xejn fil-paragrafu 1 m'għandu jaffettwa d-data għas-sottomissjoni tat-tielet rapport u dawk sussegwenti skont id-dispożizzjonijiet tar-Rakkomandazzjoni BERS/2014/1. Id-data tat-30 ta' Ġunju 2019 għas-sottomissjoni minn kull awtorità relevanti tat-tieni rapport tagħhom dwar l-azzjonijiet meħuda b'risposta għar-Rakkomandazzjoni BERS/2015/2, jew biex jiġġustifikaw b'mod adegwat kwalunkwe nuqqas ta' azzjoni, għandha tiġi ddifferita b'sena, sat-30 ta' Ġunju 2020. Xejn fil-paragrafu 2 m'għandu jaffettwa d-data għas-sottomissjoni tat-tielet rapport u dawk sussegwenti skont id-dispożizzjonijiet tar-Rakkomandazzjoni BERS/2015/2. Din id-Deċiżjoni għandha tidħol fis-seħħ fit-28 ta' Ġunju 2019. Magħmul fi Frankfurt am Main, it-28 ta' Ġunju 2019. Din in-notifika tikkonċerna l-impriżi li ġejjin: NAEV SOLVENTUS ("NAEV"), ikkontrollata minn NAEV Infrastructure Funds (tal-Ġermanja), Siemens AG ("Siemens"), ikkontrollata minn Siemens Group (tal-Ġermanja), Korea Midland Power Co. ("KoMiPo"), ikkontrollata mill-Korea Electric Power Corporation ("KEPCO") (tal-Korea), Stavro Vind Aktiebolag ("Stavro Vind", tal-Iżvezja), bħalissa ikkontrollata biss minn NAEV. NAEV, Siemens u KoMiPo jakkwistaw, fis-sens tal-Artikolu 3(1)(b) tar-Regolament dwar l-Għaqdiet, il-kontroll konġunt ta' Stavro Vind kollha kemm hi. Il-konċentrazzjoni titwettaq permezz tax-xiri ta' ishma NAEV tipprovdi servizzi fir-rigward ta' provvedimenti għall-professjoni medika fil-Ġermanja. Siemens hija attiva fl-oqsma kummerċjali tal-elettrifikazzjoni, l-awtomazzjoni u d-diġitilizzazzjoni. Permezz tal-unità ta' Siemens Gamesa Renewable Energy, Siemens toffri wkoll soluzzjonijiet fil-qasam tal-enerġija rinnovabbli, b'mod partikulari fit-turbini tar-riħ. KEPCO hija l-akbar fornitur tal-elettriċità fil-Korea t'Isfel u hija responsabbli għall-ġenerazzjoni, it-trażmissjoni u d-distribuzzjoni tal-elettriċità u l-iżvilupp ta' proġetti tal-ġenerazzjoni tal-enerġija, inklużi dawk fis-setturi tan-nukleari, tar-riħ u tal-faħam. Stavro Vind kienet twaqqfet għall-ippjanar, il-kostruzzjoni, l-iffinanzjar u t-tħaddim taż-żewġ siti ta' eoliċi fuq l-art fi Blackfjället i fi Blodrotberget fl-Isvezja. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew permezz tal-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: Centerbridge Partners, L.P. (l-Istati Uniti tal-Amerika, "Centerbridge"), Centerbridge takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll waħdani ta' Solidus kollha kemm hi. Il-konċentrazzjoni hija mwettqa permezz ta' xiri ta' ishma u ta' assi. Centerbridge hija ditta ta' ġestjoni tal-investiment privat bl-uffiċċji fi New York u Londra. Solidus tipproduċi soluzzjonijiet tal-imballaġġ minn kartun solidu għall-industriji tal-frott u l-ħaxix, tal-ħut, u tal-laħam, u toffri wkoll soluzzjonijiet tal-imballaġġ għall-provvisti tal-uffiċċju u imballaġġ ta' lussu. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew permezz tal-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: Fega & Schmitt Elektrogroßhandel GmbH (il-Ġermanja), tappartjeni għall-grupp Adolf Würth GmbH & Co. KG ("Würth Group", il-Ġermanja); u Grupo Electro Stocks, S.L.U. ("GES", Spanja), ikkontrollata minn APAX Edison Holdco, S.à.r.l. (il-Lussemburgu). Würth Group jakkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll waħdani ta' GES kollha kemm hi. Il-konċentrazzjoni titwettaq permezz tax-xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew permezz tal-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: Intermediate Capital Group plc ("ICG", ir-Renju Unit), Groupe OCEA u s-sussidjarja OCEA Smart Building li hija proprjetà kollha kemm hi tiegħu (flimkien il-"OCEA Group") (Franza), ikkontrollati minn InfraVia III Invest S.A. ICG u Predica jakkwistaw, fis-sens tal-Artikolu 3(1)(b) tar-Regolament dwar l-Għaqdiet, il-kontroll konġunt tal-Grupp OCEA kollu kemm hu. Il-konċentrazzjoni titwettaq permezz tax-xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew permezz tal-posta. Uża d-dettalji ta' kuntatt ta' hawn taħt: Fil-punt 1 tal-kapitolu I(IV) tal-Ispeċifikazzjoni tal-Prodott, il-paragrafu dwar iż-żona ġeografika huwa emendat kif ġej: "Il-ħsad tal-għeneb, il-vinifikazzjoni u l-produzzjoni tal-inbejjed isiru fit-territorju tal-muniċipalitajiet tad-Dipartiment ta' la Vendée elenkati hawn taħt, kif approvat mill-Institut national de l'origine et de la qualité (Istitut Nazzjonali tal-Oriġini u l-Kwalità) waqt il-laqgħa tal-kumitat nazzjonali kompetenti tal-10 ta' Frar 2011: Auchay-sur-Vendée għat-territorju biss tal-muniċipalità delegata ta' Auzay, Brem-sur-Mer, Bretignolles-sur-Mer, Le Champ-Saint-Père, Chantonnay, Château-Guibert, La Couture, L'Île-d'Olonne, Longèves, Mareuil-sur-Lay-Dissais, Olonne-sur-Mer, Pissotte, Le Poiré-sur-Velluire, Rives de l'Yon, Rosnay, Le Tablier, Vairé, Vix." Din l-emenda hija dovuta għall-fatt li ċerti muniċipalitajiet ingħaqdu flimkien Id-Dokument Uniku ġie emendat skont din l-emenda. Fil-punt 2 tal-kapitolu I(IV) tal-Ispeċifikazzjoni tal-Prodott, il-muniċipalitajiet għad-denominazzjoni ġeografika addizzjonali Mareuil huma sostitwiti minn: ""Mareuil": Le Champ-Saint-Père, Château-Guibert, La Couture, Mareuil-sur-Lay-Dissais, Rives de l'Yon, Rosnay, Le Tablier." Din l-emenda hija dovuta għall-fatt li ċerti muniċipalitajiet ingħaqdu flimkien Id-Dokument Uniku mhuwiex affettwat minn din il-bidla. Fil-punt 2 tal-kapitolu I(IV) tal-Ispeċifikazzjoni tal-Prodott, il-muniċipalitajiet għad-denominazzjoni ġeografika addizzjonali Vix huma sostitwiti minn: ""Vix": Auchay-sur-Vendée għat-territorju biss tal-muniċipalità delegata ta' Auzay, Longèves, Le Poiré-sur-Velluire, Vix." Din l-emenda hija dovuta għall-fatt li ċerti muniċipalitajiet ingħaqdu flimkien Id-Dokument Uniku mhuwiex affettwat minn din il-bidla. Il-punt 1 tal-Kapitolu I(V) tal-Ispeċifikazzjoni tal-Prodott huwa sostitwit minn "L-inbejjed huma prodotti mill-varjetajiet li ġejjin: varjetà prinċipali: chenin B, varjetà komplementari: chardonnay B, varjetà addizzjonali: grolleau gris G. varjetà prinċipali: chenin B, varjetà komplementari: chardonnay B. varjetà prinċipali: chenin B, varjetà komplementari: chardonnay B, varjetà addizzjonali: sauvignon B. Inbejjed ħomor varjetà prinċipali: pinot noir N, varjetajiet addizzjonali: cabernet-sauvignon N, gamay N, cabernet franc N, varjetà prinċipali cabernet franc N, varjetajiet addizzjonali: pinot noir N, cabernet-sauvignon N, gamay N varjetà prinċipali: pinot noir N, varjetà komplementari: gamay N, varjetà prinċipali: pinot noir N, varjetà komplementari: gamay N, varjetajiet addizzjonali: cabernet franc N, cabernet-sauvignon N, négrette N. varjetà prinċipali: gamay N, varjetà komplementari: pinot noir N. varjetajiet addizzjonali: cabernet franc N, cabernet-sauvignon N, négrette N," Din l-emenda saret biex jiġu ssimplifikati r-regoli tat-taħlit għad-diversi DĠA filwaqt li nżammet koerenza fid-denominazzjoni. Id-Dokument Uniku mhuwiex affettwat minn din il-bidla. Il-punt 2 tal-Kapitolu I(V) tal-Ispeċifikazzjoni tal-Prodott huwa sostitwit minn: "Il-konformità tal-varjetajiet tal-għeneb hija evalwata, għall-kulur inkwistjoni, fuq l-irqajja' ta' art kollha tal-azjenda li tipproduċi l-inbid tad-denominazzjoni ta' oriġini kkontrollata. Il-proporzjon tal-varjetà prinċipali għandu jkun 60 % jew aktar; Il-proporzjon tal-varjetà komplementari għandu jkun 10 % jew aktar Inbejjed ħomor u rożè Il-proporzjon tal-varjetà prinċipali għandu jkun 50 % jew aktar Il-proporzjon tal-varjetà komplementari għandu jkun 10 % jew aktar" Din l-emenda saret biex jiġu ssimplifikati r-regoli tat-taħlit tal-varjetajiet għad-diversi DĠA filwaqt li nżammet koerenza fid-denominazzjoni. Id-Dokument Uniku mhuwiex affettwat minn din il-bidla. Fil-punt 1 tal-Kapitolu I(VII) tal-Ispeċifikazzjoni tal-Prodott, is-sentenza "Id-data tal-bidu tal-ħsad tiġi stabbilita skont id-dispożizzjonijiet tal-Artikolu D. 645-6 tal-Kodiċi rurali u tas-sajd marittimu." tneħħiet. It-tneħħija tat-tħabbir tal-ħsad qed issir f'kuntest fejn il-monitoraġġ analitiku tal-maturità huwa suffiċjenti u mmaniġġjat tajjeb. Għaldaqstant m'għadux meħtieġ li jkun hemm data tal-bidu tal-ħsad. Id-Dokument Uniku mhuwiex affettwat minn din il-bidla. Fil-punt 2 tal-Kapitolu I(VII) tal-Ispeċifikazzjoni tal-Prodott iċ-ċifra tal-kontenut minimu ta' zokkor tal-inbejjed bojod hija sostitwita b'170. Iċ-ċifra tal-kontenut minimu ta' zokkor tal-inbejjed ħomor hija sostitwita b'190. Il-kontenut minimu ta' zokkor ġie miżjud, biex l-għeneb jimmatura aħjar Id-Dokument Uniku mhuwiex affettwat minn din il-bidla. Fil-punt 2 tal-Kapitolu I(VII) tal-Ispeċifikazzjoni tal-Prodott iċ-ċifra tal-qawwa alkoħolika naturali minima skont il-volum tal-inbejjed bojod hija sostitwita b'10,5. Iċ-ċifra tal-qawwa alkoħolika naturali minima skont il-volum tal-inbejjed ħomor hija sostitwita bi 11. Il-qawwa alkoħolika naturali minima skont il-volum żdiedet skont iż-żieda fil-kontenut minimu ta' zokkor fl-għeneb. Id-Dokument Uniku ġie emendat skont din l-emenda. Fl-ewwel inċiż tal-punt 2 tal-Kapitolu I(VIII), tneħħiet il-kelma "stabbilit". Din l-emenda saret għal aktar koerenza fit-test. Id-Dokument Uniku mhuwiex affettwat minn din il-bidla. Il-punt 1(b) tal-Kapitolu I(IX) tal-Ispeċifikazzjoni tal-Prodott dwar id-denominazzjoni ta' oriġini kkontrollata "Fiefs vendéens", approvata bid-Digriet tad-9 ta' Settembru 2011 imsemmi aktar 'il fuq, huwa sostitwit minn: L-inbejjed huma ġejjin mit-taħlit ta' għeneb jew ta' nbejjed fl-istess proporzjonijiet bħal dawk previsti għall-varjetajiet tal-għeneb. Inbejjed rożè u ħomor L-inbejjed huma ġejjin mit-taħlit ta' għeneb jew ta' nbejjed li mill-inqas 40 % minnhom tkun il-varjetà prinċipali u mill-inqas 10 % minnhom tkun il-varjetà komplementari." Din l-emenda saret għall-koerenza wara s-simplifikazzjoni tar-regoli dwar il-varjetajiet tal-għeneb. Id-Dokument Uniku mhuwiex affettwat minn din il-bidla. Fil-punt 1(d) tal-Kapitolu I(IX) tal-Ispeċifikazzjoni tal-Prodott dwar id-denominazzjoni ta' oriġini kkontrollata "Fiefs vendéens", approvata bid-Digriet tad-9 ta' Settembru 2011 imsemmi aktar 'il fuq, is-sentenza "Wara l-fermentazzjoni l-inbejjed:" hija sostitwita minn "Fil-mument tal-ippakkjar, l-inbejjed ikollhom:". Iċ-ċifra tal-kontenut massimu ta' aċidità volatili tal-inbejjed bojod u rożè hija sostitwita b'14,3. Iċ-ċifra tal-kontenut massimu ta' aċidità volatili tal-inbejjed ħomor hija sostitwita b'16,3. Il-valuri massimi ta' aċidità volatili ġew mibdula peress li kienu meqjusa baxxi wisq. Id-Dokument Uniku ġie emendat skont din l-emenda. Fil-punt 1(e) tal-Kapitolu 1(IX) tal-Ispeċifikazzjoni tal-Prodott, is-sentenza "- Għall-produzzjoni tal-inbejjed rożè, l-użu tal-faħam enoloġiku, waħdu jew imħallat f'taħlitiet, huwa pprojbit" ġiet sostitwita minn "Għall-produzzjoni tal-inbejjed rożè, l-użu tal-faħam enoloġiku huwa awtorizzat għall-most u għall-inbejjed ġodda li jkunu għadhom qegħdin jiffermentaw sal-limitu ta' 15 % tal-volum tal-inbejjed rożè prodotti mill-produttur tal-inbid ikkonċernat għall-ħsad inkwistjoni u f'doża massima ta' 60 gramma għal kull ettolitru." Il-possibbiltà li jintuża faħam enoloġiku biex jiġu rranġati ċerti difetti fl-inbid. Id-Dokument Uniku ġie emendat skont din l-emenda. Il-punt 4(b) tal-Kapitolu I(IX) tal-Ispeċifikazzjoni tal-Prodott tħassar. Dan kien dispożizzjoni li tipprojbixxi l-moviment tal-inbejjed bejn il-magazzinieri awtorizzati qabel ċerta data. Meta saret l-emenda għall-Ispeċifikazzjoni tal-Prodott ġie nnutat li din id-dispożizzjoni ma kinitx iġġustifikata mil-lat tekniku, u għalhekk tħassret. Id-Dokument Uniku mhuwiex affettwat minn din il-bidla. Fil-punt 1(a) tal-Kapitolu I(X) tal-Ispeċifikazzjoni tal-Prodott, in-numru 19 ġie sostitwit bin-numru 18. Din l-emenda hija aġġornament tan-numru ta' muniċipalitajiet wara li ċerti muniċipalitajiet ingħaqdu flimkien. Id-Dokument Uniku ġie emendat skont din l-emenda. Fil-punt 2(a) tal-Kapitolu I(XI) tal-Ispeċifikazzjoni tal-Prodott, il-paragrafi "Mill-ħsad tal-2011 u sal-ħsad tal-2015 inkluż: Il-proporzjon tal-varjetà tal-għeneb prinċipali għandu jkun 50 % jew aktar. Inbejjed ħomor u rożè Il-proporzjon tal-varjetajiet tal-għeneb prinċipali għandu jkun 50 % jew aktar. Il-proporzjon tal-varjetajiet tal-għeneb prinċipali għandu jkun 80 % jew aktar; Il-proporzjon tal-varjetà pinot noir N għandu jkun 30 % jew aktar; Il-proporzjon tal-varjetà gamay N għandu jkun 10 % jew aktar. Il-proporzjon tal-varjetajiet tal-għeneb prinċipali għandu jkun 80 % jew aktar; Il-proporzjon tal-varjetà gamay N għandu jkun 30 % jew aktar; Il-proporzjon tal-varjetà pinot noir N għandu jkun 15 % jew aktar." huma mħassra. Fit-tieni inċiż, għad-denominazzjonijiet ġeografiċi addizzjonali Brem u Pissote, is-sentenzi "Il-proporzjon tal-varjetajiet tal-għeneb prinċipali għandu jkun 80 % jew aktar" u "Il-proporzjon tal-varjetà cabernet franc N għandu jkun 10 % jew aktar; Il-proporzjon tal-varjetà négrette N għandu jkun 5 % jew aktar", huma mħassra. Fit-tieni inċiż, għad-denominazzjonijiet ġeografiċi addizzjonali Mareuil u Vix, is-sentenzi "Il-proporzjon tal-varjetajiet tal-għeneb prinċipali għandu jkun 80 % jew aktar" u "Il-proporzjon tal-varjetà pinot noir N għandu jkun 10 % jew aktar; Il-proporzjon tal-varjetà négrette N għandu jkun 5 % jew aktar", huma mħassra. Dan it-tħassir jikkorrispondi għal miżuri tranżitorji li issa skadew. Id-Dokument Uniku mhuwiex affettwat minn din il-bidla. Fil-punt 3 tal-Kapitolu I(XI) tal-Ispeċifikazzjoni tal-Prodott ġie miżjud il-paragrafu li ġej: "b — L-irqajja' tal-vinji stabbiliti fid-data tal-approvazzjoni ta' din l-Ispeċifikazzjoni tal-Prodott li għandhom spazju ta' aktar minn 1,8 metru iżda mhux aktar minn 2,20 metru bejn ir-ringieli, għandhom igawdu mid-denominazzjoni ta' oriġini kkontrollata għall-ħsad tagħhom sakemm jinqalgħu u sa mhux aktar tard mill-ħsad tal-2021 inkluż, soġġett għall-konformità tagħhom mad-dispożizzjonijiet l-oħrajn ta' din l-Ispeċifikazzjoni tal-Prodott." Din l-emenda tippermetti adattament tal-vinji b'miżura ta' inqas minn tliet snin. Id-Dokument Uniku mhuwiex affettwat minn din il-bidla. Fil-punt 2 tal-Kapitolu I(XII) tal-Ispeċifikazzjoni tal-Prodott ġie miżjud il-paragrafu li ġej: "d) - L-inbejjed bid-denominazzjoni ta' oriġini kontrollata "Fiefs Vendéens" jistgħu jispeċifikaw fit-tikketti tagħhom l-isem ta' unità ġeografika iżgħar, jekk: tkun post irreġistrat; dan il-post ikun fuq id-dikjarazzjoni tal-ħsad; l-isem tal-post irreġistrat għandu jissemma immedjatament taħt l-isem tad-denominazzjoni, ikun stampat b'ittri li d-daqs tagħhom ma jkunx ogħla u usa' min-nofs id-daqs tal-ittri li jiffurmaw l-isem tad-denominazzjoni ta' oriġini protetta.". Id-Dokument Uniku ġie emendat skont din l-emenda. Il-paragrafu (e) fil-punt 2 tal-Kapitolu I(XII) tal-Ispeċifikazzjoni tal-Prodott, tħassar. Id-Dokument Uniku mhuwiex affettwat minn din il-bidla. Il-punt 1 tal-Kapitolu II(I) tal-Ispeċifikazzjoni tal-Prodott huwa sostitwit minn "Kull operatur għandu jiddikjara dawk l-irqajja' ta' art li se jieqaf jipproduċi d-denominazzjoni ta' oriġini kkontrollata fihom lill-korp tal-ħarsien u tal-ġestjoni u lill-korp ta' kontroll qabel il-31 ta' Mejju ta' qabel il-ħsad.". Fil-punt 3 tal-Kapitolu II(I) tal-Ispeċifikazzjoni tal-Prodott, il-kliem "u lill-korp tal-ħarsien u tal-ġestjoni" huwa miżjud wara "awtorizzat". Fil-punt 4 tal-Kapitolu II(I) tal-Ispeċifikazzjoni tal-Prodott, il-kliem "u lill-korp tal-ħarsien u tal-ġestjoni" huwa miżjud wara "awtorizzat". Fil-punt 5 tal-Kapitolu II(I) tal-Ispeċifikazzjoni tal-Prodott, il-kliem "korp tal-ħarsien u tal-ġestjoni" huwa miżjud wara "jiddikjara dan". Dawn l-emendi saru biex il-produtturi jgħaddu l-informazzjoni tagħhom lill-korp ta' ġestjoni wkoll. Id-Dokument Uniku mhuwiex affettwat minn din il-bidla. Fil-punt A1 tal-Kapitolu III tal-Ispeċifikazzjoni tal-Prodott, il-kliem "(skeda CVR aġġornata)" huwa mħassar. Fil-punt A2 tal-Kapitolu III tal-Ispeċifikazzjoni tal-Prodott, il-kliem "(skeda CVR aġġornata, dikjarazzjoni, reġistru)" huwa mħassar. Fil-punt A3 tal-Kapitolu III tal-Ispeċifikazzjoni tal-Prodott, il-kliem "(dikjarazzjoni ta' identifikazzjoni)" huwa mħassar. Fil-punt B1 tal-Kapitolu III tal-Ispeċifikazzjoni tal-Prodott, il-kliem "(eżami viżiv, għadd tan-numru ta' għenieqed u stima tal-piż skont tabella indikattiva maħluqa għal dan il-għan)" huwa mħassar. Fil-punt B2 tal-Kapitolu III tal-Ispeċifikazzjoni tal-Prodott, il-kliem "data tal-ħsad, fuq is-sit (reġistri tal-kantina) u (kampjuni ta' 200 għenba u kejl bir-rifrattometrija)" huwa mħassar. Fil-punt B3 tal-Kapitolu III tal-Ispeċifikazzjoni tal-Prodott, il-kliem "Kontroll tad-dokumenti (reġistri tal-kantina) u (eżami viżiv)" huwa mħassar. Fil-punt B4 tal-Kapitolu III tal-Ispeċifikazzjoni tal-Prodott, il-kliem "(dikjarazzjonijiet, reġistri, derogi eventwali) u kontroll fuq il-post" huwa mħassar. Id-Dokument Uniku mhuwiex affettwat minn din il-bidla. DOP - Denominazzjoni ta' Oriġini Protetta L-inbejjed huma nbejjed bojod, rożè u ħomor mhux frizzanti. L-inbejjed għandhom il-karatteristiċi analitiċi li ġejjin: Qawwa alkoħolika naturali minima skont il-volum: inbejjed bojod 10 %, inbejjed rożè 10,5 %, inbejjed ħomor 10,5 % Qawwa alkoħolika totali massima skont il-volum wara l-arrikkiment: inbejjed bojod 12 %, inbejjed rożè 12 %, inbejjed ħomor 12,5 % Kontenut ta' aċidità volatili massima: inbejjed bojod 11-il milliekwivalenti għal kull litru, inbejjed rożè 11-il milliekwivalenti għal kull litru, inbejjed ħomor 13-il milliekwivalenti għal kull litru Kontenut massimu ta' zokkor fermentabbli (glukożju u fruttożju): inbejjed bojod 3 grammi għal kull litru, inbejjed rożè 3 grammi għal kull litru, inbejjed ħomor 2,5 grammi għal kull litru Kontenut massimu ta' aċidu maliku: 0,4 grammi għal kull litru jew inqas għall-inbejjed ħomor. Il-kontenut ta' aċidità totali, ta' diossidu tal-kubrit totali u l-qawwa alkoħolika attwali totali huwa konformi mar-regoli stabbiliti mir-regolamenti Komunitarji. L-inbejjed bojod għandhom bilanċ iddominat mill-freskezza. Huma raffinati u delikati, u ġeneralment ikollhom mineralità tajba u joffru firxa wiesgħa ta' togħmiet ta' fjuri u frott. L-inbejjed rożè għandhom kulur li jvarja minn roża ċar għal roża lewn is-salamun. Dawn huma kemxejnaċidużi, friski u b'togħma qawwija u ta' frott. L-inbejjed ħomor jiddistingwu ruħhom mill-aromi qawwija ta' frott, xi drabi akkumpanjati minn togħmiet ta' ħwawar ħelwin, ta' ġilda jew ta' likorizja. L-inbejjed għandhom il-karatteristiċi analitiċi li ġejjin: Qawwa alkoħolika naturali minima skont il-volum: 11 % Kontenut massimu ta' zokkor fermentabbli (glukożju u fruttożju): 2,5 grammi għal kull litru Kontenut massimu ta' aċidu maliku: 0,4 Ċg/litru jew inqas għall-inbejjed ħomor. Il-kontenut ta' aċidità totali, ta' diossidu tal-kubrit totali u l-qawwa alkoħolika attwali totali huwa konformi mar-regoli stabbiliti mir-regolamenti Ewropej. L-inbejjed ħomor jiddistingwu ruħhom mill-aromi qawwija ta' frott, xi drabi akkumpanjati minn togħmiet ta' ħwawar ħelwin, ta' ġilda jew ta' likorizja. L-użu tal-faħam għal skopijiet enoloġiċi għall-produzzjoni tal-inbejjed rożè huwa pprojbit, kemm jekk waħdu jew imħallat fi preparazzjonijiet. It-tekniki ta' arrikkiment imnaqqas huma awtorizzati għall-inbejjed ħomor, u r-rata massima ta' konċentrazzjoni parzjali meta mqabbla mal-volumi użati hija stabbilita għal 10 %. Wara l-arrikkiment, l-inbejjed ma għandhomx jaqbżu l-qawwa alkoħolika totali skont il-volum li ġejja: inbejjed bojod 12 %, inbejjed rożè 12 %, inbejjed ħomor 12,5 %. Minbarra d-dispożizzjonijiet preżentati hawn fuq, l-inbejjed għandhom jikkonformaw mar-rekwiżiti stabbiliti fir-regolamenti Komunitarji kif ukoll fil-Kodiċi rurali u tas-sajd marittimu f'dak li għandu x'qasam mal-prattiki enoloġiċi użati. Id-densità minima tat-tħawwil tad-dwieli hija ta' 5 000 pjanta għal kull ettaru. Id-distanza bejn ir-ringieli m'għandhiex tkun aktar minn 1,8 metru u d-distanza bejn il-pjanti fl-istess ringiela għandha tkun bejn 0,9 metru u 1,3 metru. Il-vinji jinżabru b'massimu ta' għaxar rimjiet għal kull pjanta: jew biż-żabra tat-tip Guyot sempliċi jew doppja, jew b'żabra bi friegħi qosra b'massimu ta' ħames friegħi għal kull pjanta. Iż-żabra ssir qabel il-31 ta' Mejju tas-sena tal-ħsad. Faħam Restrizzjoni għall-produzzjoni Għall-produzzjoni tal-inbejjed rożè, l-użu tal-faħam enoloġiku huwa awtorizzat għall-most u għall-inbejjed ġodda li jkunu għadhom qegħdin jiffermentaw sal-limitu ta' 15 % tal-volum tal-inbejjed rożè prodotti mill-produttur tal-inbid ikkonċernat għall-ħsad inkwistjoni u f'doża massima ta' 60 gramma għal kull ettolitru. 66 ettolitru għal kull ettaru Inbejjed ħomor 62 ettolitru għal kull ettaru Il-ħsad tal-għeneb, il-vinifikazzjoni u l-produzzjoni tal-inbejjed isiru fit-territorju tal-muniċipalitajiet tad-Dipartiment ta' la Vendée elenkati hawn taħt, kif approvat mill-Institut national de l'origine et de la qualité (Istitut Nazzjonali tal-Oriġini u l-Kwalità) waqt il-laqgħa tal-kumitat nazzjonali kompetenti tal-10 ta' Frar 2011: Auchay-sur-Vendée għat-territorju biss tal-muniċipalità delegata ta' Auzay, Brem-sur-Mer, Bretignolles-sur-Mer, Le Champ-Saint-Père, Chantonnay, Château-Guibert, La Couture, L'Île-d'Olonne, Longèves, Mareuil-sur-Lay-Dissais, Olonne-sur-Mer, Pissotte, Le Poiré-sur-Velluire, Rives de l'Yon, Rosnay, Le Tablier, Vairé, Vix. Iż-żona ġeografika tinsab bejn il-masġar ta' Vendée fit-Tramuntana u l-pjanura taċ-ċereali ta' Luçon fin-Nofsinhar. Il-fruntiera tal-Massif Armoricain testendi mill-Punent għal-Lvant, minn Les Sables-d'Olonne fuq il-kosta tal-Atlantiku sa Fontenay-le-Comte. Il-vinji jinsabu fiż-żoni fejn din il-fruntiera hija maqsuma min-netwerk ta' xmajjar strutturat, fuq għoljiet ta' bejn 3 % u 5 % u orjentati prinċipalment lejn in-Nofsinhar/il-Lbiċ. Wieħed isib, waħda wara l-oħra, l-unitajiet ġeografiċi ta' "Brem" fil-viċinanzi tal-bwar ta' Olonne, "Mareuil" u "Chantonnay" tul il-widien ta' Lay u tal-Yon, "Vix" u "Pissotte" fuq l-għoljiet tax-xmara Vendée. Din iż-żona ġeografika hija magħmula mit-territorju ta' 18-il muniċipalità tan-Nofsinhar tad-dipartiment ta' la Vendée. Mill-aspett ġeoloġiku, iż-żona ġeografika hija relattivament omoġenja u tinsab fuq ix-xifer tal-pjattaforma Armorikana kristallina li jmiss mal-formazzjonijiet Ġurassiċi tal-ġir. Is-substrat ġeoloġiku huwa magħmul l-aktar minn skisti u rijoliti, xi drabi minn gness u amfiboliti, jew saħansitra minn ġebla tal-ġir għad-denominazzjoni ġeografika "Vix". Madankollu, dan il-ġebel tal-ġir spiss huwa miksi b'depożiti ta' ramel u żrar fluvjali tal-era Terzjarja. Għaldaqstant, l-irqajja' ta' art speċifikament demarkati għall-ħsad tal-għeneb ġeneralment ikollhom ħamrija kannella aċiduża bi proporzjon għoli ta' biċċiet imdaqqsin. Din il-ħamrija hija kompletament differenti mill-ħamrija ġulġliena xaħxija u fonda tal-imsaġar fit-Tramuntana u mill-ħamrija taflija fertili tal-pjanura tan-Nofsinhar. Il-klima tan-Nofsinhar ta' la Vendée, moderata u oċeanika, hija ferm iktar sħuna minn dik tal-masġar li jinsab aktar lejn it-Tramuntana. B'mod speċjali tinżel inqas xita u hija aktar xemxija, b'nuqqas ta' xita matul is-sajf (ir-reġjuni ta' Olonne u ta' La Rochelle huma l-aktar xemxija tal-kosta tal-Atlantiku, b'medja ta' 1 430 siegħa xemx fuq sitt xhur minn Ġunju sa Settembru). It-temperatura medja annwali tvarja bejn 12 °C u 12,5 °C, b'meded termali akbar mill-Punent għal-Lvant, aktar ma tiżdied l-altitudni u tgħib l-influwenza tal-baħar. Deskrizzjoni tal-fatturi umani rilevanti għar-rabta Bosta dokumenti li jsemmu d-dieċmi fuq il-prodott tal-vinji mħallsa lill-abbaziji u lill-monasteri tar-reġjun, jixhdu l-iżvilupp tal-vitikultura fil-Vendée fil-Medju Evu. Sa mill-ħdax-il seklu ġie stabbilit kummerċ attiv lejn l-Olanda tal-inbejjed tad-denominazzjoni ġeografika "Brem". Mit-tnax-il seklu sal-ħmistax-il seklu, l-inbejjed tad-denominazzjoni ġeografika "Mareuil" kienu jiġu ttrasportati bil-barkuni sal-portijiet ta' Saint-Benoist u ta' Moricq-sur-le-Lay, u mbagħad kienu jgħaddu minn La Rochelle fejn kienu jintbagħtu lejn l-Ingilterra. Kien biss mill-kitbiet ta' Rabelais, li għex f'Fontenay-le-Comte u f'Maillezais mill-1520 sal-1528, li saru magħrufa l-varjetajiet użati dak iż-żmien. Fis-sittax u fis-sbatax-il seklu, il-varjetà bajda l-aktar ikkultivata kienet diġà ix-chenin B ("Franc Blanc" għall-"Brem", "Blanc d'Aunis" għall-"Vix"), filwaqt li l-varjetajiet tal-inbejjed rożè u ħomor kienu ddominati mill-pinot noir N u b'mod partikolari min-négrette N (imsejħa "Pinot Rosé" jew "Bourgogne" għall-"Brem", "Ragoûtant" għall-"Mareuil" u "Chantonnay", "Folle Noire" għall-"Vix"). Il-varjetà cabernet franc N iddaħħlet fit-tmintax-il seklu. Il-vitikultura ta' la Vendée żdiedet ferm fis-seklu dsatax u kienet mifruxa fuq 18 000 ettari fl-1880. Wara l-attakk tal-Phylloxera, il-produtturi tan-Nofsinhar ta' la Vendée bdew jispeċjalizzaw u rriabilitaw il-vinji tagħhom fuq l-għoljiet l-aktar esposti, bi pjanti mlaqqma mill-varjetajiet tal-għeneb tradizzjonali, li magħhom ġew miżjuda l-aktar il-varjetajiet gamay N, chardonnay B, cabernet-sauvignon N u l-varjetajiet sauvignon blanc B ("Vix"), grolleau gris G ("Brem") skont iż-żoni. Wara t-Tieni Gwerra Dinjija, il-produtturi fittxew li jgħaqqdu l-ħames poli storiċi ta' produzzjoni. Fl-1953 inħolqot it-tikketta "Anciens Fiefs du Cardinal", b'referenza għal Richelieu, li nħatar bħala isqof ta' Luçon fl-1608 u li kien promotur kbir tal-inbejjed tad-denominazzjoni ġeografika "Mareuil". Ir-regoli ta' produzzjoni ġew standardizzati u msaħħa biex titjieb il-kwalità, filwaqt li jiġu rrispettati l-karatteristiċi lokali tat-taħlit tal-varjetajiet. Il-proċess ta' rikonoxximent bħala denominazzjoni ta' oriġini kkontrollata beda fl-1991. Fl-2009, il-vinji kienu jkopru 480 ettaru maħduma minn madwar 40 produttur tal-inbid, għal produzzjoni annwali medja ta' 27 000 ettolitru, li 45 % minnhom kienu nbejjed rożè, 40 % inbejjed ħomor u 15 % inbejjed bojod. L-inbejjed bojod għandhom bilanċ iddominat mill-freskezza. Huma raffinati u delikati, u ġeneralment ikollhom mineralità tajba u joffru firxa wiesgħa ta' togħmiet ta' fjuri u frott. L-inbejjed rożè għandhom kulur li jvarja minn roża ċar għal roża lewn is-salamun. Dawn huma kemxejn aċidużi, friski u b'togħma qawwija u ta' frott. L-inbejjed ħomor jiddistingwu ruħhom mill-aromi qawwija ta' frott, xi drabi akkumpanjati minn togħmiet ta' ħwawar ħelwin, ta' ġilda jew ta' likorizja. Id-denominazzjonijiet ġeografiċi "Brem" u "Pissotte" għandhom lewn ir-rubini jew il-granata u b'togħma qawwija u fina, filwaqt li l-inbejjed "Mareuil", "Chantonnay" u "Vix" jistgħu jkollhom aktar kulur u joffru togħma aktar strutturata. It-tendenza tal-klima tan-Nofsinhar ta' la Vendée, bit-temp spiss xemxi tagħha flimkien mal-preżenza ta' għoljiet b'ħamrija ċagħqija u baxxa ta' oriġini ġeneralment skistuża jew rijolitika, ħolqu vitikultura fiż-żona ġeografika bi tradizzjoni twila ta' produzzjoni ta' nbejjed prinċipalment rożè u ħomor, li jirrappreżentaw medja ta' 85 % tal-produzzjoni tad-denominazzjoni ta' oriġini kkontrollata. Il-pożizzjoni ġeografika tal-vinji, bejn Val de Loire u l-Lbiċ hija espressa wkoll fil-varjetajiet tal-għeneb użati minn ġenerazzjoni għal oħra. Għalhekk, il-vinji jinkludu varjetajiet oriġinali li jgħaqqdu l-influwenzi tal-Loire (chenin, cabernet franc, grolleau gris), dawk kontinentali (pinot noir, gamay) u dawk tal-Lbiċ (négrette, cabernet-sauvignon). Fi kwalunkwe każ, il-varjetà chenin B tiddomina fl-inbejjed bojod, il-varjetajiet pinot noir N u gamay N huma l-varjetajiet ewlenin tal-inbejjed rożè, filwaqt li l-varjetajiet pinot noir N, cabernet franc N u négrette N jifformaw il-bażi tal-inbejjed ħomor, u joħolqu l-karatteristiċi tipiċi tal-prodotti. Madankollu, l-istorja unika ta' kull denominazzjoni ġeografika tfakkarna li r-rotot kummerċjali differenti ilhom ħafna fis-seħħ. B'hekk, l-inbejjed tad-denominazzjoni ġeografika "Brem" kienu jgħaddu mill-port ta' Saint-Martin-de-Brem, dawk ta' "Mareuil" u ta' "Chantonnay" mill-wied tal-Lay, dawk ta' "Vix" u "Pissotte" mill-estwarju tax-xmara la Vendée. Minħabba l-varjazzjonijiet tal-fatturi naturali (il-ħamrija u l-klima), il-produtturi kkonċentraw lokalment u maż-żmien, fuq strateġiji ta' varjetajiet ta' dwieli u drawwiet ta' taħlit tal-varjetajiet differenti, li jirriżultaw fi sfumaturi fit-togħma tal-inbejjed u jgħinu fir-rikkezza tal-inbejjed tad-denominazzjoni ta' oriġini kkontrollata. It-taħlit tal-inbejjed tal-ħames unitajiet ġeografiċi qatt ma ġie pprattika u għadu mhux mixtieq. Mill-1985 'l hawn, il-fama tad-denominazzjoni ta' oriġini kkontrollata "Fiefs vendéens" kibret ħafna u l-volumi mibjugħin kważi rduppjaw. L-oriġinalità, il-freskezza u l-aromi ta' frott tal-inbejjed huma apprezzati ħafna mit-turisti li jżuru l-kosta ta' la Vendée. Id-diversità tagħhom tippermetti li, fi kwalunkwe ċirkustanza, jiġu assoċjati mal-gastronomija reġjonali. Qafas ġuridiku: Leġiżlazzjoni nazzjonali Tip ta' kundizzjoni supplimentari: Deskrizzjoni tal-kundizzjoni: Mal-isem tad-denominazzjoni ta' oriġini kkontrollata tista' tiġi miżjuda waħda mid-denominazzjonijiet ġeografiċi addizzjonali li ġejjin: għall-inbejjed li jissodisfaw ir-rekwiżiti ta' produzzjoni stabbiliti għal kull waħda minn dawn id-denominazzjonijiet fl-Ispeċifikazzjoni tal-Prodott. L-isem tad-denominazzjoni ta' oriġini kkontrollata jista' jkun ikkompletat bid-denominazzjoni ġeografika addizzjonali "Val de Loire" skont ir-regoli stabbiliti fl-Ispeċifikazzjoni tal-Prodott. Kwalunkwe dettall mhux obbligatorju għandu jinkiteb fuq it-tikketti b'karattri li m'għandhomx ikunu ogħla, usa' jew eħxen aktar mid-doppju tad-daqs tal-ittri li jifformaw l-isem tad-denominazzjoni ta' oriġini kkontrollata. Qafas ġuridiku: Leġiżlazzjoni nazzjonali Tip ta' kundizzjoni supplimentari: Deskrizzjoni tal-kundizzjoni: Id-daqs tal-ittri tad-denominazzjonijiet ġeografiċi addizzjonali "Brem", "Chantonnay", "Mareuil", "Pissotte", "Vix" għandu jkun tal-istess għoli, wisa' u ħxuna jew iżgħar minn dak tal-ittri li jifformaw l-isem tad-denominazzjoni ta' oriġini kkontrollata. L-ittri tad-denominazzjoni ġeografika addizzjonali "Val de Loire" għandhom ikunu iżgħar jew mhux aktar minn żewġ terzi l-għoli, il-wisa' u l-ħxuna tal-ittri li jifformaw l-isem tad-denominazzjoni ta' oriġini kkontrollata. Kull indikazzjoni tal-isem tal-varjetà tal-għeneb hija pprojbita fuq it-tikketti li juru d-dettalji obbligatorji kollha. L-inbejjed jistgħu jiġu ppreżentati bl-indikazzjoni tal-annata jekk l-għeneb użat għall-produzzjoni tagħhom ikun l-uniku għeneb tas-sena partikolari. It-tikketta tal-inbejjed bid-denominazzjoni ta' oriġini kontrollata "Fiefs Vendéens" tista' tispeċifika l-isem ta' unità ġeografika iżgħar, jekk: tkun post irreġistrat; dan il-post ikun fuq id-dikjarazzjoni tal-ħsad; l-isem tal-post irreġistrat għandu jissemma immedjatament taħt l-isem tad-denominazzjoni, ikun stampat b'ittri li d-daqs tagħhom ma jkunx ogħla u usa' min-nofs id-daqs tal-ittri li jiffurmaw l-isem tad-denominazzjoni ta' oriġini protetta. F'paġna 29, L-Istati Membri li ġejjin li nnotifikaw lill-Kummissjoni dwar l-applikazzjoni tad-Direttiva dwar il-PNR fit-titjiriet ġewwa l-UE huma miżjuda: iċ-Ċekja; il-Finlandja.